"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse,
mis jõuab teieni Kaisaniemelt ja nagu tavaliselt on tootjaks
Soome misjoniühendus One Way Mission.
Täna jätkab Les Wheeldon eelmise nädala õpetust,
kus ta muuhulgas räägib ka palve tähtsusest.
One Way Pühapäevapidu kell 12.00, Vuorikatu 19, Helsingi
Ta kuulis häält.
Ta ütles: See on Peetruse hääl.
Ta jooksis tagasi koosolekule
ja ütles: Peetrus on ukse taga!
Üks tõsine pastor ütles:
Vaiki, noor daam.
Sa oled arust ära!
Üks teine tõsine kogudusevanem ütles:
See on tema ingel.
Luukale ilmselt öeldi:
Ära minu nime raamatusse kirjuta.
Nad ei uskunud, et see Peetrus oli.
Nad vaidlesid omavahel:
See on Peetrus! - See pole Peetrus.
Vahepeal kuulis keegi koputust.
Keegi sai vägeva idee.
Teeme ukse lahti.
Seda juhtub vahel juhtide koosolekul.
Keegi saab idee:
Teeme ukse lahti.
Võime seda ju arutada ka, aga proovime seda.
Nad tegid ukse lahti ja: Peetrus!
Kui palvetame,
kuuleb Ta meie südant.
Mis Jumalat liigutab?
Kui inimesed palvetavad südamest.
Kas tahad, et Jumal puudutaks sind?
Jumal tahab sind puudutada.
Ta tahab puudutada sind oma armastusega.
Ja Ta tahab, et sina Teda puudutaksid.
Ta tahab, et läheksid Jumala juurde
ja puudutaksid Teda.
Kui sügavalt sa saad Jumalat puudutada?
Jeesus näitas oma külge ja ütles:
Katsu oma käega mu külge.
Pane oma käsi mu sisse
ja puuduta mu südant: Tunned, kuidas see lööb.
See on väga lähedal.
Kas tunned, kuidas veri voolab?
Kas tunned väge?
Veres on vägi.
See pole surnud veri,
see on tukslev veri.
Ütle: Jeesus, puuduta mind!
Sa muutud.
Kui palvetad, on kaks vastust.
Jumal päästab inimesi
ja sina muutud samuti.
Su meel muutub, su elu muutub.
Su tulevik muutub.
Järgmine sugupõlv muutub.
Kogudus kasvab, asjad toimuvad,
sest me palvetame.
Kas saame Jumalat organiseerida?
Meil on igasugu palvevärki.
Jumal ütleb: Ma tean seda kõike.
Tean geograafiat ja kõiki Aafrika pealinnu.
Tule lihtsalt ja puuduta mind!
See on peatüki esimene õppetund.
Teine õppetund on see,
et Jumal tahab inimesi vabastada.
Kui vaatad Peetrust,
näed pilti vangis olevast patusest.
Peetrusel oli kolm vanglat.
Ta oli kolmes eri vanglas.
Esimene oli üldvangla.
Igas vanglas on mingi üldosakond.
Vanglaid on erinevaid.
On karmi järelvalvega vanglaid
ja leebemaid kinnipidamiskeskusi.
Aga kõik on siiski vangid.
Piibel õpetab,
et me sünnime patustena.
Sünnime vanglas.
Esimene vangla on meil kõigil ühine.
Inimesed eksivad.
Nad arvavad,
et vaid tõeliselt halvad
kuuluvad vanglassse.
Piibel aga õpetab,
et see vangla johtub
pimedusest inimese südames.
See pimedus on kui pilv,
mis meid Jumalast lahutab.
See pimedus viib meie meele
eemale armastuse teest.
See on otsekui mürk meie hinges.
See on kui tõbi, nagu AIDS.
See on vaikne tapja.
See hävitab meie meele ja tahte.
See hävitab meie tuleviku.
See hävitab meie inimsuhted.
Ja igaühel maailmas on sisimas see pimedus.
Sünnime selle pimedusega hinges.
See on kohutav pimedus.
Sellest pimedusest väljub asju,
mis meid šokeerivad.
Vahel, kui näeme asju oma südameis,
see hirmutab meid.
Vahel ütlevad jutlustajad:
Ah, see on kurat.
Need on kurjad vaimud jne.
On tõsi, et kurat
on maailmas tõeline faktor.
Kuid me ei süüdista kõiges kuradit.
Meie suurim probleem pole kurat.
Meie suurim probleem
on pimedus,
see vaimne pimedus
ja raskus,
mis katab meie südamed,
mistõttu me ei tunne Jumalat.
See muudab palvetamise raskeks
ja see muudab meid isekaks.
See on esimene vangla siin peatükis.
Sellest vanglast
inimvõimetega ei pääse.
Võid saada rikkaks,
kuid näib, et rikastel
on selle pimedusega rohkem probleeme kui vaestel.
Nad ei suuda seda kontrollida.
Nad lahutavad tihemini.
Rikastel rahvastel on rohkem probleeme enesetappudega.
Haridus ei aita sind sellest vanglast välja.
Psühholoogia ei aita sind sellest vanglast välja.
Pole päästet psühholoogia,
raha, hariduse ega poliitika läbi.
Mine poliitiku juurde,
mõne peaministri või presidendi juurde
ja ütle talle: Päästa mind mu pimedusest!
Ta vastab: Võin ehitada tee,
võin ehitada kooli,
aga ma ei saa sind aidata.
Teine vangla siin Ap 12. peatükis
olid konkreetsed ahelad,
millega Peetrus aheldatud olid.
Peetruse käed olid ahelais
ja ta ümber olid valvurid.
Teda valvas 16 meest,
kes olid eriüksuslased.
Nad polnud mingid nekrutid,
vaid kogenud karmid sellid,
kes olid valmis surema,
enne kui oma vangi minema lasid.
See on pilt sügavamatest vanglatest,
kuhu me pattude tõttu satume.
Arvame, et kui patustame,
oleme vabad.
See pole tõsi.
Kui uute pattudega eksperimenteerid,
leiad peagi,
et võid neid alustada,
kuid ei suuda neid lõpetada.
Võiksime pika nimekirja loetleda.
Sa tead seda nimekirja.
Võiksime loetleda seksuaalpatte.
Uimastid, alkohol, igasugused patud,
fantaasiad.
Inimesed satuvad sõltuvusse depressioonist.
Vahel tuleb tume pilv su juurde
mingi mõtte või sõna kaudu
ja sa lubad sellel tulla.
Igasugu pimedaid asju
tuleb inimhinge üle.
Sa võid neid pimedusi saada
valede videote kaudu.
Seanssidest,
kus otsitakse ühendust surnutega.
Mingil hetkel meie elus
on meid kõiki ilmselt kurjus puudutanud.
Piibel aga ütleb,
kui sa neile tõeliselt oma südame avad,
pole nad džentelmenid.
Kui veidi ust praotad,
tungivad nad sisse,
ja võtavad kontrolli.
Kolmas vangla on uni.
Peetrus magas.
Teda ei häirinud tol ööl
vaimselt miski.
Kõige hullem vangla
on olla vaimselt ükskõikne.
Sa ei hooli, sa ei palveta,
sa ei loe Piiblit.
Sa ei taha liiga palju mõelda,
otsid erinevaid meetodeid,
midagi, mis sind magama paneks.
Telesaated panevad sind unustama,
ja ongi aeg läinud.
Lihtsalt unusta aeg.
Lihtsalt naudi elu,
unusta probleemid, unusta reaalsus,
lihtsalt maga.
Ärge häirige mind, ärge ajage mind muretsema,
ärge rääkige mulle mu hingest.
Ärge rääkige mulle igavikust,
ärge rääkige mulle patust!
Laske mul lihtsalt magada!
Peetrus oli seal sügavas unes.
Sel unel pole vahet,
kas oled üldvanglas,
või on su pea ja käte ümber
eriliselt palju ahelaid.
Mõned vaatavad teisi, kes karmides ahelates on,
ja mõtlevad, et see on küll Jeesusele raske ülesanne.
See pole tõsi.
Kõige raskem töö
on meid äratada.
Meie äratamine.
Vahel äratab ahelais inimesed
valu.
See äratab nad üles.
Nad hakkavad karjuma:
Aidake mind! Aidake!
Kurat ütleb: Pange ta magama!
Ärge häirige inimesi!
Kurat tahab kõiki magama panna.
Magage!
Las kogudused magavad! Las kristlased magavad!
Las kõik magavad!
Jumal ütleb:
Äratage nad üles!
Ta saatis ingli.
Kas nägid, mida ingel tegi?
Ta tuli sinna vanglasse.
Tahaksin mõelda, et see oli noor ingel,
aga pole olemas noori ingleid.
Ehk oli see tema esimene töö.
Ta tuli alla ja Peetrus ikka veel magab.
Milles asi on?
Jumal ei saada meile inglit.
Jumal ei saada täna inglit.
Ta saadab oma Poja.
Jeesus tuleb meie juurde,
ja inglid vaatavad.
Nad võivad ahelaid purustada,
kuid vaid Jeesus suudab patte ära pesta.
Jeesus tuleb sinna vanglasse.
Ja ta lõi Peetrust.
Ta lõi Peetrust vastu külge.
Ta lõi teda vastu külge ja Peetrus ärkas üles.
See on vabanemisteenistuse esimene ülesanne -
inimesed üles äratada.
Paulus ütles kunagi:
Ärgake, kes te magate,
ja Kristus valgustab teid.
On teil meeles Joona, kes magas laevas.
Ta magas keset tormi.
Unustage probleemid jms.
Nad äratasid ta üles.
Nad küsisid: Mis me teeme?
Ta käskis neil ennast merre visata.
Siis magan veel sügavamalt.
Joona ütles: Las ma suren ära.
Jumal saatis oma Poja
meid üles äratama.
Ta ütles Peetrusele: Tõuse kiiresti.
Ta ei öelnud: Kiirustada pole vaja,
see on aeglane protsess,
mõtle selle üle ja palveta.
Loe mõnda Les Wheeldoni raamatut,
see võtab sul kuus kuud.
Siis tule tagasi.
Ta ei rääkinud nii.
Ta ütles: Hei. Ärka kiiresti üles!
Tõuse üles! Kui sa südames üles tõused ...
Peetrus tõusis üles ja ahelad langesid maha.
Ta jalutas valvureist mööda.
Ingel ütles: Tule minu järel.
Valvurid vaatasid pealt.
Ingel ütles: Tere õhtust!
Valvurid ütlesid: Õhtust!
Peetrus ütles: Tere õhtust!
Ja nad kõndisid välja. Kuidas see võimalik on?
Nad kõndisid valvureist mööda.
Miski ei suutnud neid peatada.
Kui Jeesus ütleb sulle:
Järgi mind!
Tule, lähme!
Jätame selle kõik maha!
Su ahelad, su pimeduse, su üldvangla jms,
jätame selle kõik selja taha.
Järgi mind!
Kas tead, kus vägi on?
See on Jeesuse järgimises.
Järgi Teda.
Ta ütles: Tõuse kiiresti üles!
Ta tõusis, läks inglile järele.
Nad jõudsid välja.
Peetrus küsis: Kus ma olen? Mis toimub?
Ta mõistis, et see polnud uni.
Kui Jumal liigub meis,
mõtleme vahel, et näeme und.
Olen see tõesti mina?
Mõned võivad unustada isegi mitmete aastate järel
kui vägev Jumal nende elus
minevikus oli.
Peetrus jõudis palvekoosolekule.
Nad olid šokeeritud, et ta palvekoosolekule tuli.
Võib-olla on nad šokis, kui sina palvekoosolekule lähed.
Miks mitte mõningaid šokeerida.
Kas mõistad, et kui kogu Jumala rahvas
kiiresti tõuseks ja palvetaks, siis Jumal liiguks.
Issand Jeesus Kristus,
Tema üksi suudab päästa.
Pole kedagi teist, pole ühtki teist nime.
Pole ühtki teist ohvrit,
mis Jumalat rahuldaks.
Aitäh, Issand.
Kiidame Sind üheskoos.
Toome Sulle kiitust!
Kiidame Jeesuse ilusat nime,
mille kaudu meid vabastatakse.
Aitäh, Jeesus!
Korda nime 'Jeesus'.
See on võti. See on ilus.
Armasta Teda! Ütle: Ma armastan Sind, Jeesus.
Tee Ta rõõmsaks.
Too talle rõõmu ja kiida Teda.
Kiidame Sind, Jeesus ja täname Sind!
Jeesuse nimel, aamen.
Nii kiiresti möödus tänane One Way pooltund.
Kui sa ei näinud nädala eest Les Wheeldoni õpetuse esimest osa,
leiad selle meie netilehelt onewaymission.fi
saatearhiivist.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri